Mircea Rednic Mircea Rednic (Hunedoara, 9 ta' April 1962) huwa kowċ tal-futbol Rumen u eks difensur. Bħalissa huwa jikkowċja lit-tim Rumen CFR Cluj. Hu twieled ġewwa Hunedoara u beda jilagħbu fl-ewwel diviżjoni tal-pajjiż (Liga I) fl-1980, ma' Corvinul Hunedoara. Rednic lagħab 83 logħiet u skorja żewġ gowls mat-Tim nazzjonali Rumen bejn l-1981 u l-1991. Huwa wkoll irrappreżenta lil pajjiżu fil-Kampjonati Ewropej 1984 u fit-Tazza tad-Dinja 1990. Wara li rtirat, Rednic beda jaħdem bħala kowċ ma' Rapid Bucharest. Ftit wara hu mar jigwida lil FCM Bacău, u fl-2002 hu rritorna ma' Rapid. Hu rebaħ it-titlu tal-ewwel diviżjoni Rumena (Liga 1) fl-istaġun 2002/2003 ma Rapid. Huwa kien imkeċċi fl-istaġun ta' wara, u wara brejk, hu rritorna fl-ewwel diviżjoni bħala kowċ ta' Universitatea Craiova għall-istaġun 2004-2005. Aktar tard mar jikkowċja lit-tim tal-istess kampjonat FC Vaslui. Fl-istaġun 2006-2007 hu mar ma' Dinamo Bucureşti. Huwa kellu staġun impressjonanti ma' Dinamo wara li rebaħ l-ewwel diviżjoni Rumena għal darb'oħra. Huwa waqaf ma Dinamo wara bidu ħażin tal-istaġun 2007-2008 (Dinamo ma rnexxilhomx jikkwalifikaw fil-fażi tal-gruppi tal-UEFA Champions League wara telfa ta' 2-4 bl-aggregat kontra Lazio) fit-2 ta' Settembru 2007. Fid-9 ta' Ottubru 2007 hu iffirma kuntratt ta' 4 snin ma Rapid Bucharest, iżda hu irriżenja f'Marzu 2008. Hu kien maħtur kowċ ġdid għal Dinamo Bucureşti Fis-sajf tal-2008. Mill-Lulju 2010 sa Diċembru 2011, huwa mexxa lil Khazar Lankaran fl-Ażerbajġan. F'Marzu 2012, Rednic mar lura f'pajjiżu billi ffirma kuntratt ma Astra Ploieşti sal-aħħar tal-istaġun. It-tim spiċċa fit-12-il post ta' Liga I u Rednic iddeċieda li ma jkomplix ma Astra. Minflok, huwa mar mal-akbar rivali tagħhom, Petrolul Ploieşti. F'Ottubru 2012, ku ffirma kuntratt ma' Standard Liege. FC Dinamo Bucureşti FC Rapid Bucureşti